
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 260 


18 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παραχώρηση, κατά χρήση, του Κάμπινγκ ΕΟΤ Βούλας 

στη Γενική Γραμματεϊα Νέας Γενιάς. 1 

Παραχώρηση, κατά χρήση, του Κάμπινγκ Ολύμπου 
Σκοτίνας Πιερίας στη Γενική Γραμματεία Νέας Γε¬ 
νιάς. 2 

Μεταφορά Ταμειακής Διαχείρισης του Νοσοκομείου 

«ΣΠΗΛΙΟΠΟΥΛΕΙΟ Η ΑΓΙΑ ΕΛΕΝΗ-. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού οτον Γεώργιο Αριστοτέλους Σα- 

φαρή. 4 

Τροποποίηση του ΟΕ της Κοινότητας Πενταβρύσου Ν. 

Καστοριάς. 5 

Σύσταση ιδίου Νομικού Προσώπου στο Δήμο Παλαμά 
Ν. Καρδίτσας με την επωνυμία «ΣΧΟΛΙΚΗ ΕΠΙ¬ 
ΤΡΟΠΗ Α’ & Β ΓΥΜΝΑΣΙΩΝ ΠΑΛΑΜΑ». 6 

Τροποποίηση Ο.Ε.Υ. του Δήμου Φαρσάλων Ν. Λάρι¬ 
σας . 7 

Σύσταση Νομικών Προσώπων στην Κοινότητα Ν. Αγιο- 

νερίου Ν. Κιλκίς. 8 

Μεταβίβαση κοινοχρήστου εκτάσεως στην Κοινότητα 
Ν. Σουλίου Ν. Σερρών. 9 


ΥΠΟΥΡΓΙΚΕΣ Α ΠΟΦ ΑΣΕΙΣ & ΕΓΚΡΙΣΕΙΣ 

Αριθ.606 (1) 

Παραχώρηση, κατά χρήση, του Κάμπινγκ ΕΟΤ Βούλας στη 
Γενική Γραμματεία Νέας Γενιάς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΑΝΑΠΤΥΞΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 Τις διατάξεις του Ν.Δ. 4109/60 «περί τροποποιή- 
αεως και συυπληρώσεως της περί Ελληνικού Οργανισμού 
Τουρισμού Νομοθεσίας και άλλων διατάξεοιν» (ΦΕΚ Α' 
153), σε συνδυασμό με το άρθρο 2 της υπ' αριθ. 61317/ 
28-9/5.10 65 απόφαση Υπ Προεδρίας Κυβερνήσεως 
(ΦΕΚ 653/Π') «περί ουμπλημώσεως και ερμηνείας διατά¬ 
ξεων του κανονισμού αγοράς, ανταλλαγής και πωλήοεως 
ακινήτων κ.λπ. ΕΟΤ». 


2. Τις διατάξεις του Α.Ν, 1565/50 όπως κυρώθηκε με 
το Ν. 1624/51 και ισχύει σήμερα. 

3. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α/19.7.93). 

4. Το με αριθμό ΓΓ 286/26.2.97 έγγραφο της Γενικής 
Γ ραμματεΐας Νέας Γ ενιάς. 

5. Τη με αριθμό 173/10/8.5.97 απόφαση του Δ Σ./ 
ΕΟΤ. 

6. Τις διατάξεις του άρθρου 29Α του Ν. 1558/85 προστε- 
θέντος δια του άρθρου 27 του Ν. 2081 /92, όπως αντικατα- 
στάθηκε με το άρθρο 1 παρ. 2α του Ν. 2469/97 (ΦΕΚ 38Α'). 

7. Το Π.Δ. 27/1.2.86 «περί συγχώνευσης Υπουργείων 
Τουρισμού, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚ 19/Α/1.2.96). 

8. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α/25.9.97). 

9. Την με αριθμό 11071 47/1239/006 Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4.10.96), αποφασίζουμε: 

I. Παραχωρούμε κατά χρήση, οτη Γενική Γραμματεία 
Νέας Γενιάς το Κάμπινγκ ΕΟΤ Βούλας εκτάσεως 71.780 
τ.μ. μετά των επ' αυτής εγκαταστάσεων όπως εικονίζεται 
στο υπ' αριθ. 255/154/46882/24.1.95 τοπογραφικό διά¬ 
γραμμα ΕΟΤ και με τα στοιχεία Α, Β, Γ,.... I, Κ, Λ, Α και 
ΑΜΝΞΟΑ, άνευ ανταλλάγματος προκειμένου η Γ.Γ.Ν.Γ. 
να το αξιοποιήσει για τους παρακάτω σκοπούς. 

α. Χώρος φιλοξενίας νέων και παιδιών με ειδικές ανά¬ 
γκες, ο οποίος θα λειτουργεί σαν: ξενώνας, πρότυπο κέ¬ 
ντρο αυτόνομης διαβίωσης, καταοκηνωτικό κέντρο και θα 
περιλαμβάνει εγκαταστάσεις υλοποίησης σχετικών προ¬ 
γραμμάτων επιδοτούμενων από την Ευρωπαϊκή Ένωοη. 

β. Οικολογικό Κάμπινγκ όπου θα λειτουργούν: οικολο¬ 
γικό κέντρο ενημέρωσης των νέων, εκθέσεις οικολογικών 
- περιβαλλοντικών παρεμβάσεων, φιλοξενία εθελοντικών 
οργανώσεων για προστασία Θάλασσας και περιβάλλοντος 
και φιλοξενία προγραμμάτων ανταλλαγών νέων. 

γ. Ειδική κατασκευή * ένα ας που θα χρησιμοποιηθεί για 
εκδηλώσεις, εκθέσεις, σεμινάρια, συνέδριο. 

Η εν λόγω παραχώρηση τελεί υπό την απαραίτητη - 
απαράβατη προϋπόθεση τακτοποίησης του απασχολού¬ 
μενου οτην εν λόγω μονάδα προσωπικού, πριν από την 
ολοκλήρωση της διαδικασίας παραχώρησης. 

Η παραχώρηση διέσεται από τους εξής ε δικάιερούς 
ορούς: 

1. Η διάρκεια παραχώρησης ορίζεται σε είκοσι (20) χρό¬ 
νια με ημερομηνία έναρξης την ημερομηνία υπογραφής 
της Σύμβασης παραχώρησης. Μετά τη λήξη της Σύμβασης 
η Γ.Γ.Ν.Γ. υποχρεούται αμέσως και ανεπιφύλακτα να πα- 
ραδώσει την παραχωρούμενη έκταση μετά των εγκατα¬ 
στάσεων και του παρόντος εξοπλισμού στον ΕΟΤ χωρίς 
καμία αποζημίωση εκ μέρους του προς τη Γ.Γ.Ν.Γ. για 
οποιαδήποτε αιτία. 

2. Η Γ.Γ.Ν.Γ. προ της ενάρξεως εκτέλεσης των εργα¬ 
σιών διαμόρφωσης της παραχωρούμενης έκτασης, θα 
πρέπει να υποβάλει τη σχετική οικονομοτεχνική μελέτη 
στον ΕΟΤ για έγκριση, η οποία θα πρέπει να υποβληθεί 
εντός έξι (6) μηνών από την υπογραφή της Σύμβασης και η 
οποία θα αποτελεί αναπόσπαστο μέρος αυτής ως και στον 
ΟΡΣΑ για να ελεγχθεί η συμβατότητα των χρήσεων. 

3. Η εκτέλεση των εργασιών θα παρακολουθείται από 
τεχνικούς του ΕΟΤ, οι οποίοι θα δικαιούνται να προβαί¬ 
νουν σε υποδείξεις και οδηγίες που θα είναι δεσμευτικές 
για τη Γ.Γ.Ν.Γ. και η ολοκλήρωση αυτών θα πρέπει να γίνει 
εντός διετίας από την υπογραφή της Σύμβασης. 

4. Ουδεμία μετατροπή και γενικά επέμβαση στο χώρο 
επιτρέπεται χωρίς την προηγούμενη έγγραφη έγκριση του 
ΕΟΤ, απαγορευμένης της μετατροπής της χρήσης πέραν 
του σκοπού για το οποίο παραχωρείται. 

5. Σε περίπτωση λύσεως της Σύμβασης προ του συμφω- 
νηθέντος χρόνου για λόγους που θα ευθύνεται η Γ.Γ.Ν.Γ. 
ή που προβλέπονται γενικώς στην παρούσα απόφαση και 
στη Σύμβαση, θα πρέπει να αποδοθούν στον ΕΟΤ, η 
έκταση μετά των εγκαταστάσεων και του κινητού εξοπλι¬ 
σμού, που θα ανήκει πλέον κατά κυριότητα στον ΕΟΤ, χω¬ 
ρίς να καταβληθεί ουδεμία αποζημίωση στη Γ.Γ.Ν.Γ. από 
οποιαδήποτε αιτία. 

6. Η αρμόδια Δ/νση του ΕΟΤ καθίσταται υπεύθυνη για 
τη ρύθμιση της εκκρεμότητας που ανακύπτει από την εν 
λόγω παραχώρηση με το προσωπικό που υπηρετεί στην εν 
λόγω Μονάδα Αυτεπιστασίας πριν την ολοκλήρωση της 
διαδικασίας παραχώρησης (υπογραφή σχετικής Σύμβα¬ 
σης) και επιπλέον για την κατάργηση της Μονάδας Αυτε¬ 
πιστασίας και την εξασφάλιση του υπάρχοντος εξοπλι¬ 
σμού. 

7. Η Γ.Γ.Ν.Γ. αναλαμβάνει να πυρασφαλίσει με δικά της 
έξοδα τα παραχωρούμενα ακίνητα καθώς και τον κινητό 
εξοπλισμό τους στην πραγματική τους αξία στο όνομα του 
ΕΟΤ. 

8. Η παραχώρηση της χρήσης της εν λόγω έκτασης ή 
τμήματος αυτής απαγορεύεται να δοθεί σε τρίτο χωρίς την 
προηγούμενη έγγραφη έγκριση του ΕΟΤ. 

9. Όλα τα λειτουργικά έξοδα θα βαρύνουν τη Γ.Γ.Ν.Γ. 
καθώς και όλες οι δαπάνες συντήρησης των παραχωρού- 
μενων καθ' όλη τη διάρκεια της παραχώρησης. 

10. Σε περίπτωση διαπίστωσης αλλαγής της χρήσης, 
των παραχωρού μενών πέραν του σκοπού για τον οποίο 
παραχωρούνται ή και κακή χρήση αυτών, η Σύμβαση παρα¬ 
χώρησης θα λύεται αυτοδικαίως και τα παραχωρούμενα 
θα επανέρχονται στη χρήση του ΕΟΤ. 

Ο ΕΟΤ επιφυλάσσεται του δικαιώματος όπως κατά την 
κατάρτιση της συμβάσεως συμπεριλάβει και κάθε όρο δια- 
σφαλιστικό των δικαιωμάτων του. 

11. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Μαρτίου 1998 

ΟΙ ΥΠΟΥΡΓΟΙ 

ΥΦΥΠ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΒΑΣΩ ΠΑΠΑΝΔΡΕΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 

-φ- 

Αριθ.Τ/1112 (2) 

Παραχώρηση, κατά χρήση, του Κάμπινγκ Ολϋμπου ΣκοτΙ- 

νας Πιερίας στη Γενική Γραμματεία Νέας Γενιάς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ, ΑΝΑΠΤΥΞΗΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 4109/60 «περί τροποποιή- 
σεως και συμπληρώσεως της περί Ελληνικού Οργανισμού 
Τουρισμού Νομοθεσίας και άλλων διατάξεων» (ΦΕΚ Α’ 
153), σε συνδυασμό με το άρθρο 2 της υπ' αριθ. 61317/ 
28-9/5.10.65 απόφαση Υπ. Προεδρίας Κυβερνήσεως 
(ΦΕΚ 653/Β’) «περί ουμπληρώσεως και ερμηνείας διατά¬ 
ξεων του κανονισμού αγοράς, ανταλλαγής και πωλήσεως 
ακινήτων κ.λπ. ΕΟΤ». 

2. Τις διατάξεις του Α.Ν. 1565/50 όπως κυρώθηκε με 
το Ν. 1624/51 και ισχύει σήμερα. 

3. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α/19.7.93). 

4. Την με αριθ. 9515/24.11.97 απόφαση της Γενικής 
Γραμματείας Νέας Γενιάς. 

5. Τη με αριθμό 202/12/29.5.97 απόφαση του Δ.Σ./ 
ΕΟΤ. 

6. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081 /92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
38Α'). 

7. Το Π.Δ. 27/1.2.86 «περί συγχώνευσης Υπουργείων 
Τουρισμού, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚ 19/Α/1.2.96). 

8. Το Π,Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α/25.9.97). 

9. Την με αριθμό 1107147/1239/006 Α/4.10.96 κοινή 
απόφαοη του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4.10.96), αποφασίζουμε: 

I. Παραχωρούμε κατά χρήση, στη Γενική Γραμματεία 
Νέας Γενιάς το Κάμπινγκ Ολύμπου Σκοτϊνας Πιερίας, 
όπως εικονίζεται στο υπ’ αριθ. 666/3/230113/25.2.70 
γενικό κτηματολόγιο διάγραμμα ΕΟΤ, με τους εξής όρους: 

1. Η παραχώρηση της χρήσης του ΚΑΜΠΙΝΓΚ γίνεται 
προκειμένου να αξιοποιηθεί και να λειτουργήσει με τις 
εξής χρήσεις, σύμφωνα με το αίτημα της ΓΓΝΓ: Διεθνές 
κέντρο συνάντησης νέων με τις ακόλουθες δραστηριότη¬ 
τες: 

α. Διεθνείς συναντήσεις νέων της Βαλκανικής χερσονή¬ 
σου και των παρευξεινίων κρατών. 

β. Πρότυπα προγράμματα εναλλακτικών μορφών τουρι¬ 
σμού για νέους. 

γ. Φιλοξενία νέων του απόδημου Ελληνισμού, μη κυβερ- 

νητικών οργανώσεων νέων από όλη την Ευρώπη και πολι¬ 
τικών, συνδικαλιστικών και κοινωνικών οργανώσεων νέων. 

2. Η διάρκεια της παραχώρησης ορίζεται σε είκοσι (20) 
χρόνια με ημερομηνία έναρξης την ημερομηνία υπογρα¬ 
φής της Σύμβασης παραχώρησης. Μετά τη λήξη της πα¬ 
ραχώρησης ο χρήστης υποχρεούται να παραδώσει ανεπι¬ 
φύλακτα το παραχωρημένο ακίνητο στον ΕΟΤ χωρίς καμία 
αποζημίωσή του σε αυτόν. 

3. Σε περίπτωση λύσης της παραχώρησης προ του συμ- 
φωνηθέντος χρόνου για λόγους που θα ευθύνεται ο χρή¬ 
στης θα πρέπει να αποδοθεί στον ΕΟΤ το ακίνητο χωρίς 
να καταβληθεί ουδεμία αποζημίωση σε αυτόν. 

4.0 χρήστης αναλαμβάνει την υποχρέωση ναπυρασφα- 
λίσει με δικά του έξοδα τα παραχωρούμενα, για ποσό που 
θα ανταποκρίνεται στην πραγματική τους αξία και που θα 
καθορίζεται με απόφαση του ΕΟΤ, σε ασφαλιστική Εται¬ 
ρεία που θα εγκρίνει ο ΕΟΤ. Η ασφάλιση θα γίνεται στο 
όνομα του ΕΟΤ και με διαδοχικές Συμβάσεις διαρκεΐας 
ενός (1) έτους τουλάχιστον και θα καταχωρείται όρος στα 
πυρασφαλιστήρια συμβόλαια ότι ο χρήστης εκχωρεί και 
μεταβιβάζει στον ΕΟΤ κάθε τυχόν απαίτησή του κατά της 
ασφαλιστικής Εταιρείας και σε περίπτωση πυρκαγιάς ή 
άλλου ατυχήματος που τυχόν επισυμβεί στα ασφαλισμένα, 
η ασφαλιστική αποζημίωση θα διατίθεται αποκλειστικά και 
μόνον για την αντικατάσταση ή αποκατάστασή τους. Ο 
χρήστης θα παραδίδει στον ΕΟΤ τα πυρασφαλιστήρια 
συμβόλαια ανανέωσης με απόδειξη πληρωμής ασφαλί¬ 
στρων δέκα (10) τουλάχιστον μέρες πριν από τη λήξη κάθε 
προηγούμενου Συμβολαίου. Με το ίδιο ασφαλιστήριο θα 
καλύπτεται και ο κίνδυνος από ζημιές ή ατυχήματα που τυ¬ 
χόν θα προκληθούν στο ακίνητο κατά τη διάρκεια εκτελέ- 
σεως των οποιονδήποτε εργασιών ανακαίνισης, συντήρη¬ 
σης ή άλλων (όυίΙάβΓ' 5 πεΚ), είτε γενομένων απ’ ευθείας 
από το χρήστη είτε μέσω εργολάβων ή τρίτων προσώπων 
για λογαριασμό του. 

5. Ο χρήστης αναλαμβάνει την υποχρέωση να εγκαταστή- 
σει σύστημα πυροπροστασίας σύμφωνα με τις ισχύουσες 
πυροσβεστικές διατάξεις στο υπό παραχώρηση ακίνητο. 

6. Ο χρήστης αναλαμβάνει την υποχρέωση να συντηρεί 
με δική του φροντίδα, ευθύνη και δαπάνη το ακίνητο καθ’ 
όλη τη διάρκεια της παραχώρησης και γενικά να διατηρεί 
το λειτουργικό του επίπεδο υψηλό, 

7. Απαγορεύεται η μερική ή ολική εκμίσθωση καθώς και 
η οιανδήποτε τρόπο παραχώρηση του ακινήτου από τον 
χρήστη σε τρίτους. 

8. Μέσα σε ένα (1) έτος το πολύ απάτην υπογραφή του 
χρησιδανείου συμβολαίου υποχρεούται να υποβάλλει 
προς έγκριση στο ΕΟΤ πλήρη οικονομοτεχνική μελέτη και 
σχέδια αξιοποίησης του ακινήτου, με καθορισμό των κε¬ 
φαλαίων που θα απαιτηθούν και των χρηματοδοτικών φο¬ 
ρέων. Η μελέτη αυτή θα επισυναφθεί στη Σύμβαση ως πα¬ 
ράρτημα αυτής. Η ολοκλήρωση των έργων αξιοποίησης θα 
πρέπει να γίνει εντός τριετίας από υπογραφής της Σύμβα¬ 
σης και οι εργασίες θα παρακολουθούνται από τεχνικούς 
του ΕΟΤ. Σε περίπτωση μη εμπρόθεσμης ολοκλήρωσης 
των έργων ο ΕΟΤ θα δύναται να ανακαλέσει την παραχώ¬ 
ρηση χωρίς να καταβάλλει καμία αποζημίωση στον χρή¬ 
στη. Οι δαπάνες των έργων θα βαρύνουν εξ ολοκλήρου 
τον χρήστη. Από της σταδιακής ή πλήρους αποπεράτωσης 
των έργων αξιοποίησης βάσει της σχετικής μελέτης τούτα 
θα περιέρχονται στην κυριότητα του ΕΟΤ καθ' όλη τη 
διάρκεια της Σύμβασης και μετά τη λήξη ή την καθοιονδή- 


ποτε τρόπο λύσης αυτής, χωρίς ο χρήστης να δικαιούται 
οποιαδήποτε αποζημίωση, από οποιαδήποτε αιτία ούτε 
και κατά τις περί αδικαιολογήτου πλουτισμού διατάξεις. 
Όλες οι εργασίες θα γίνονται με αποκλειστική ευθύνη, 
φροντίδα και έξοδα του χρήστη και όλες οι προβλεπόμε- 
νες άδειες θα εκδίδονται με φροντίδα και δαπάνη του χρή¬ 
στη έστω κι αν αυτές κατά νόμο εκδίδονται στο όνομα του 
κυρίου ακινήτου. Σε περίπτωση κατά την οποία ο χρήστης 
δεν εκπληρώνει τις προς τρίτους υποχρεώσεις του εκ της 
εκτελέσεως των έργων αξιοποίησης του παραχωρηθέντος 
ακινήτου, έχει δε ως αποτέλεσμα οι εν λόγω τρίτοι να εγεί¬ 
ρουν οποιεσδήποτε αξιώσεις κατά του ΕΟΤ, τότε ο ΕΟΤ 
θα γνωστοποιεί αμέσως στο χρήστη τις εν λόγω αξιώσεις 
και ο χρήστης θα οφείλει να παρεμβαίνει στις σχετικές δί¬ 
κες και να αναλαμβάνει όλες τις σχετικές υποχρεώσεις. 
Στην αντίθετη περίπτωση ο ΕΟΤ θα δικαιούται να καταγ¬ 
γείλει αμέσως και αζημίως για αυτόν τη Σύμβαση παραχώ¬ 
ρησης. 

9. Όλα τα λειτουργικά έξοδα καθώς και τα πόσης (ρύ¬ 
σεως άλλα έξοδο που αφορούν στο παραχωροϋμενο ακί¬ 
νητο θα βαρύνουν το χρήστη καθ' όλη τη διάρκεια της πα¬ 
ραχώρησης. 

10. Σε περίπτωση που διαπιστωθεί αλλαγή της χρήσης 
από την προβλεπόμενη, αφενός μεν στο υπ' αριθ. ΓΓ 286/ 
26.2.97 έγγραφο της Γενικής Γραμματείας Νέας Γενιάς 
αφετέρου δε στις σχετικές μελέτες που θα εγκρίνει ο 
ΕΟΤ, ή αποδεδειγμένα κακή χρήση και λειτουργία του ακι¬ 
νήτου, αυτό επανέρχεται αυτοδίκαια χωρίς καμία άλλη 
διαδικασία στον ΕΟΤ. 

11. Σε περίπτωση λύσης της Σύμβασης παραχώρησης 
για οποιονδήποτε λόγο δηλαδή είτε με την πάροδο του 
συμβατικού χρόνου είτε με καταγγελία της Σύμβασης πριν 
από αυτόν, το παραχωρούμενο ακίνητο μαζί με όλα τα 
έργα, εγκαταστάσεις, φυτείες, δένδρα κ.λπ. που θα έχουν 
ανεγερθεί ή δημιουργηθεί θα περιέρχονται στον ΕΟΤ χω¬ 
ρίς δικαίωμα του χρήστη για αποζημίωση για τις μέχρι τότε 
δαπάνες του ή από οποιοδήποτε άλλη αιτία. Δικαιούται 
όμως ο ΕΟΤ να αξιώσει από τον χρήστη, που αναλαμβάνει 
και την αντίστοιχη υποχρέωση, την αφαίρεση ή κατεδά¬ 
φιση του έργου, κτίσματος ή εγκαταστάσεως κ.λπ. που 
κατασκευάσθηκε ή που δημιουργήθηκε χωρίς την έγκριση 
του ΕΟΤ. 

12. Ο χρήστης υποχρεούται στην καταβολή κάθε δαπά¬ 
νης συντηρήσεως της παραχωρούμενης έκτασης, στην 
καταβολή πάσης φύσεως τυχόν φόρων, τελών κ.λπ. 

13. Ο χρήστης οφείλει να μεριμνά σε όλη τη διάρκεια 
της παραχώρησης για τη διατήρηση της κατοχής του πα- 
ραχωρούμενου ακινήτου και να αποκρούει κάθε καταπά¬ 
τηση ή απόπειρα καταπάτησης έχοντας όλες τις αγωγές 
του ιδίου του ΕΟΤ, το δικαίωμα της ασκήσεως των οποίων 
του παραχωρείται από τον ΕΟΤ για κάθε έστω και από 
ελαφρά αμέλεια βλάβη μείωση ή απώλεια των δικαιωμά¬ 
των του. Οφείλει επίσης ο χρήστης να γνωστοποιεί με έγ¬ 
γραφο στον ΕΟΤ κάθε τυχόν προσβολή των δικαιωμάτων 
του τελευταίου όπως κάθε σχετική δίκη στην οποία ο ΕΟΤ 
δεν υποχρεούται μεν να παρέμβει, έχει όμως το δικαίωμα 
τούτο σε κάθε στάδιο της δίκης. 

14.0 ΕΟΤ δεν έχει καμία υποχρέωση αποζημίωσης για 
τυχόν ελαττώματα της εκτάσεως που παραχωρείται. 

15. Κάθε τροποποίηση των όρων της παραχώρησης, θα 
αποδειυνύετσι αποκλειστικά και μόνο με έγγραφα, απο¬ 
κλείεται δε κάθε άλλο αποδεικτικό μέσο. Η τυχόν μη 

έγκαιρη άσκηση οποιοσδήποτε δικαιώματος του ΕΟΤ, 
έστω και επανειλημμένα, δεν θα σημαίνει παραίτηση από 
τα δικαιώματά του. 

16. Η Αρμόδια για την επίλυση κάθε διαφοράς που θα 
προκύψει τυχόν από την παρούσα παραχώρηση είναι τα 
δικαστήρια των Αθηνών. 

17. Η παράδοση του ακινήτου στο χρήστη θα γίνει από 
αρμόδια συγκροτούμενη προς τούτο επιτροπή του ΕΟΤ, 
με πρωτόκολλο παράδοσης και παραλαβής 

18. Κάθε παράβαση οποιουδήποτε από τους προανα- 
φερθέντες όρους (όλοι θεωρούνται ως ουσιώδεις), έχει 
σαν αποτέλεσμα τη λύση του χρησηδανείου και την υπο¬ 
χρέωση του χρήστη για άμεση απόδοση του παραχωρού- 
μενου ακινήτου στον ΕΟΤ. 

19. Όσον αφορά την παραχώρηση του κινητού εξοπλι¬ 
σμού του ακινήτου, πριν την υπογραφή της σύμβασης και 
την παράδοση του ακινήτου στο χρήστη θα εκδοθκί από¬ 
φαση του Γενικού Γραμματέα ΕΟΤ. 

20. Όρος απαράβατος για την ολοκλήρωση της διαδι¬ 
κασίας της εν λόγω παραχώρησης είναι η εκ των προτέρων 
διευθέτηση από την καθ' ύλην αρμόδια Διεύθυνση του 
ΕΟΤ των εξής θεμάτων αρμοδιότητάς της. 

α. Ρύθμιση του θέματος του προσωπικού ιδιωτικού δι¬ 
καίου αορίστου χρόνου που υπηρετεί στην εν λόγω μο¬ 
νάδα του ΕΟΤ. 

β. Κατάργηση της υπηρεσίας Αυτεπιστασίας του Κά¬ 
μπινγκ ΕΟΤ Ολύμπου Σκοτίνας Πιερίας. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Μαρτίου 1998 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΤΗΓ 

ΓΕΩΡΓΙΟΣ ΔΡΥΣ ΒΑΣΩ ΠΑΠΑΝΔΡΕΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 

Αριθ. Δ4α/2534 (3) 

Μεταφορά Ταμειακής Διαχείρισης του Νοσοκομείου 
«ΣΠΗΛΙΟΠΟΥΛΕΙΟ Η ΑΓΙΑ ΕΛΕΝΗ». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζης της Ελλάδος». 

β) Του Α.Ν. 1611/50 «Περί καταθέσεων ΝΠΔΔ και 
Ασφαλιστικών Ταμείων όπως τροποποιήθηκε και συμπλη¬ 
ρώθηκε με τα Ν.Δ. 2999/54 και 3856/58. 

γ) Του Ν. 1907/90 άρθρο 13. 

2. Η αριθ. 38/17.12.90 εγκύκλιος της Τράπεζας της 
Ελλάδος και το αριθ. 53/4.3.91 έγγραφό της. 

3. Το αριθ. 391/98 έγγραφο του Νοσοκομείου «ΣΠΗ- 
ΛΙΟΠΟΥΛΕΙΟ Η ΑΓΙΑ ΕΛΕΝΗ» με την αριθ. 1 /98 απόφαση 
συνεδρίασης του Δ.Σ., αποφασίζουμε: 

Εγκρίνουμε την μεταφορά της Ταμειακής Διαχείρισης 
του Νοσοκομείου «ΣΠΗΛΙΟΠΟΥΛΕΙΟ Η ΑΓΙΑ ΕΛΕΝΗ» 
από την Τράπεζα Μακεδονίας - Θράκης Κεντρικό στην 
Εθνική Τράπεζα Ελλάδος υποκατάστημα Πλατ. Μαβίλη 


σύμφωνα με τις διατάξεις και τις προϋποθέσεις που ισχύ¬ 
ουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1998 

Ο ΥΠΟΥΡΓΟΙ 

Κ. ΓΕΙΤΟΝΑΣ 
- 4 - 

Αριθ. 762 (4) 

Χορήγηση άδειας ασκήαεως επαγγέλματος Κοινωνικού 
Λειτουργού στον Γεώργιο Αριστοτέλους Σαφαρή. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Με την απόφαση του Νομάρχη Ανατ. Αττικής 618/ 
27.2.98 έχει χορηγηθεί στον Γεώργιο Αριστοτέλους Σα¬ 
φαρή άδεια ασκήσεως επαγγέλματος Κοινωνικού Λει¬ 
τουργού. 

Παλλήνη, 27 Φεβρουάριου 1998 
Ο Νομάρχης 
ΔΗΜ.ΦΡΑΓΚΟΣ 

■——4- 

Αριθ. 713 (5) 

Τροποποίηση του ΟΕ της Κοινότητας Πενταβρύσου 
Ν. Καστοριάς. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

2. Τις διατάξεις του άρθρ. 34 του Ν. 2190/94 «Βαθμο¬ 
λογικό Σύστημα διάρθρωσης θέσεων ΔημοσΙιου και 
ΝΠΔΔ». 

3. Τις όμοιες του Π.Δ. 37α/1987 «Μερική επέκταση των 
διατάξεων που ισχύουν για τους δημοσίους υπαλλήλους 
και τους υπαλλήλους των άλλων ΝΠΔΔ και τους υπαλλή¬ 
λους των ΟΤΑ». 

4. Την αρ. 53560/6.8.86 εγκύκλιο του Υπουργείου 
Εσωτερικών σχετικά με την ψήφιση ΟΕΥ Δήμων και Κοι¬ 
νοτήτων. 

5. Την αρ. 88/96 απόφαση του Κοινοτικού Συμβουλίου 
Πενταβρύσου σχετικά με την τροποποίηση του Ο.Ε.Υ. της 
Κοινότητας. 

6. Τη σύμφωνη γνωμοδότηση του Υπηρεσιακού Συμ¬ 
βουλίου των ΟΤΑ που διατυπώθηκε στο πρακτικό συνε- 
δριάσεως αρ. 7/96, αποφασίζουμε: 

Εγκρίνουμε την αρ. 88/96 απόφαση Κοινοί. Συμβου¬ 
λίου Πενταβρύσου με την οποία τροποποιείται ο ΟΕΥ της 
Κοινότητας με την προσθήκη μιας (1) θέσης Οδηγού Αυ¬ 
τοκινήτου κλάδου ΔΕ 29, Δ - Α ώστε η τελική διάρθρωση 
και διαβάθμιση των υπηρεσιών της Κοινότητας θα έχει ως 
εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ. 

1. Κλάδος ΔΕΙ Διοικητικού 
Μία (1) θέση με βαθμούς Δ - Α. 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
α) Κλάδος κατηγορίας ΥΕ16. 

Μία (1) θέση εργάτη καθαριότητας (γενικών καθηκό¬ 
ντων) με βαθμούς Ε - Γ. 

Ρ) Κλάδος κατηγορίας ΔΕ29 Οδηγών Αυτοκινήτων. 

Μία (1) θέση οδηγού αυτοκινήτου με βαθμούς (Δ-Α). 

Ο Οργανισμός Εσωτερικής Υπηρεσίας ισχύει από τη δη - 
μοσίευσή του στην Εφημερίδα της Κυβερνήσεως. 

Από τις διατάξεις της απόφασης αυτής προκαλείται επί 
πλέον δαπάνη σε βάρος του προϋπολογισμού της Κοινό¬ 
τητας (ΚΑΕ 05/11/111.1 α') ύψους 5.250.000 δρχ. περί¬ 
που κατ’ έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 16 Φεβρουαρίου 1998 

Με εντολή Γεν. Γραμματέα Περ/ρειας 
Η Διευθύντρια 
ΧΡΙΣΤΙΝΑ ΧΑΣΟΥ 

- 4 - 

Αριθ. 2930 (6) 

Σύσταση ιδίου Νομικού Προσώπου στο Δήμο Παλαμά Ν. 

Καρδίτσας με την επωνυμία «ΣΧΟΛΙΚΗ ΕΠΙΤΡΟΠΗ Α' 

& Β' ΓΥΜΝΑΣΙΩΝ ΠΑΛΑΜΑ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π. Δ/γμα 410/95). 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές διατάξεις πράξεις. 

3. Την αριθμ. ΣΤ.5/26/4.10.88 (ΦΕΚ 732/88) κοινή 
απόφαση των Υπουργών Εσωτερικών, Οικονομικών, Εθνι¬ 
κής Παιδείας και θρησκευμάτων και Περιβάλλοντος Χω¬ 
ροταξίας και Δημοσίων Έργων, «περί σχολικής περιου¬ 
σίας, δαπάνες λειτουργίας, επισκευής και συντήρησης 
των σχολικών μονάδων Πρωτοβάθμιας και Δευτεροβάθ¬ 
μιας Εκπαίδευσης». 

4. Τις διατάξεις του Ν. 2503/97 σχετικά με τη διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες δίατάιξεις. 

5. Την αριθμν. 2166/29.8.97 απόφασή μας σχετικά με 
την παροχή εξουσιοδότησης για υπογραφή εγγράφων. 

6. Την αριθμ. 305α/97 απόφαση του Δημοτικού Συμ¬ 
βουλίου Παλαμά με την οποία αποφασίζεται η σύσταση 
ιδίου νομικού προσώπου στο Δήμο Παλαμά με την επωνυ- 
μίια «ΣΧΟΛΙΚΗ ΕΠΙΤΡΟΠΗ Α' & Β' ΓΥΜΝΑΣΙΩΝ ΠΑ¬ 
ΛΑΜΑ» και η κατάργηση της Σχολικής Επιτροπής Λυκείου 
Α' και Β' Γυμνασίιων Δήμου Παλαμά δεδομένου ότι οι σχο¬ 
λικές μονάδες Λυκείου και Γυμνασίων στεγάζονται σε δια¬ 
φορετικά οικήματα, αποφασίζουμε: 

1. Ανακαλούμε τις αριθμ. Β. 3381/90 &Β. 3215/95 
αποφάσεις μας. 

2. Συστήνουμε στο Δήμο Παλαμά Καρδίτσας ίδιο Νο¬ 
μικό Πρόσωπο με την επωνυμία «ΣΧΟΛΙΚΗ ΕΠΙΤΡΟΠΗ Α’ 
& Β' ΓΥΜΝΑΣΙΩΝ ΠΑΛΑΜΑ». 

3. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμου υλικού 
κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 


Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. Η 
φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, βιβλία 
για τη σχολική βιβλιοθήκη και γενικά με όλα τα μέσα που 
είναι απαραίτητα για τη λειτουργία τους και γενικότερα η 
λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονά¬ 
δων. 

4. Το Νομικό Πρόσωπο με την επωνυμία «Σχολική Επι¬ 
τροπή Α' και Β' Γ υμνασίων» διοικείται 11 /μελές Διοικητικό 
Συμβούλιο σποτελούμενο από: 

α) Τον εκάστοτε δήμαρχο ή άλλο μέλος αιρετό ή μη που 
ορίζεται από αυτόν, ως Πρόεδρος του Διοικητικού Συμ¬ 
βουλίου. 

β) Δύο δημοτικούς συμβούλους που καθορίζονται με 
απόφαση του Δημ. Συμβουλίου, 
γ) Τον εκάστοτε Δ/ντή του Α' Γυμνασίου Παλαμά. 
δ) Τον εκάστοτε Δ/ντή του Β' Γυμνασίου Παλαμά. 
ε) Έναν (1) εκπρόσωπο του συλλόγου γονέων και κηδε¬ 
μόνων Α' Γυμνασίου Παλαμά. 

στ) Έναν (1) εκπρόσωπο του συλλόγου γονέων και κη¬ 
δεμόνων Β' Γ υμνασίου Παλαμά. 

ζ) Έναν (1) εκπρόσωπο της μαθητικής Κοινότητας Α' 
Γυμνασίου Παλαμά. 

η) Έναν (1) εκπρόσωπο της μαθητικής Κοινότητας Β' 
Γυμνασίου Παλαμά 

θ) Έναν (1) δημότη γονέα μαθητή Α’ Γυμνασίου Πα¬ 
λαμά. 

ι) Έναν (1) δημότη γονέα μαθητή Β' Γ υμνασίου Παλαμά. 

5. Η θητεία του πρώτου Διοικητικού Συμβουλίου του 
κάθε Νομικού προσώπου λήγει με τη λήξη της παρούσας 
δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμ- 
ματέα. 

6. Πόροι του Νομικού Προσώπου είναι: 

α) Ετήσια επιχορήγηση του Δήμου Παλαμά. 
β) Ετήσια επιχορήγηση του Κράτους, 
γ) Κάθε είδουςε εισφορές κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

7. Περιουσία που τυχόν θα αφιερώνεται. 

8. Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

9. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Παλαμά 
το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καρδίτσα, 13 Φεβρουαρίου 1998 

Με εντολή Γεν. Γραμμ. Περ/ρειας 
Ο Διευθυντής 
ΕΜΜΑΝ. ΑΝΤΙΜΗΣΑΡΗΣ 

Αριθ. 3615 (7) 

Τροποποίηση Ο.Ε.Υ. του Δήμου Φαρσάλων Ν. Λάρισας 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Των άρθρων 6 και 9 του Ν. 2503/97. 
β) Του άρθρου 8 του Ν. 2307/95. 

2. Την 3/98 γνωμοδότηση Υπηρεσιακού Συμβουλίου 
Υπαλλήλων Ο.Τ.Α. που διατυπώθηκε στο 1 /98 πρακτικό 
του. 

3. Την 138/98 απόφαση του Δημοτικού Συμβουλίου 
Φαρσάλων «Περί τροποποίηης του Ο.Ε.Υ. του», αποφασί¬ 
ζουμε: 

Εγκρίνουμε την 138/98 απόφαση του Δ.Σ. Φαρσάλων 
με την οποία τροποποιείται ο Ο.Ε.Υ. του Δήμου ως εξής: 

Συστήνονται συνολικά εικοσιέξι (26) θέσεις με σχέση 
εργασίας Ιδιωτικού Δικαίου ορισμένου χρόνου ως εξής; 
α) ΥΕ Εργατών Καθαριότητας έξι (6). 
β) ΥΕ Εργατών Ύδρευσης έξι (6) 

V) ΥΕ Εργατών Οδοποιίας έξι (6) 
δ) ΔΕ Οδηγών Αυτοκινήτων δύο (2) 
ε) ΔΕ Χειριστών Μηχ/των δύο (2) 
στ) ΥΕ Εργατών Σφαγείων μία (1) 
ζ) ΔΕ Κηπουρών δύο (2) και 
η) ΥΕ Καθαριστριών μία 31) 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Φαρσά¬ 
λων ύψους 117.800.000 δρχ. η οποία είναι γραμμένη 
στους κωδικούς αριθμ. 15/111.1, 70/111.1, 20/111.1, 
50/111.1, 45/111.1 και 05/111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 25 Φεβρουάριου 1998 

Με εντολή Γεν. Γραμμ. Περ/ρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. Ε. 816 (8) 

Σύσταση Νομικών Προσώπων στην Κοινότητα Ν. Αγιονε- 
ρίου Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Τον αριθμό 36/97 απόφαση του Κοινοτικού Συμβου¬ 
λίου Ν. Αγιονερίου για τη σύσταση Ν.Π. με την επωνυμία: 

α) ΚΟΙΝΟΤΙΚΟΣ ΒΡΕΦΟΝΗΠΙΑΚΟΣ ΣΤΑΘΜΟΣ 
β) ΚΕΝΤΡΟ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΠΑΙ¬ 
ΔΙΩΝ 

γ) ΚΟΙΝΟΤΙΚΟΣ ΠΑΙΔΙΚΟΣ ΣΤΑΘΜΟΣ 
δ) ΟΡΓΑΝΙΣΜΟΣ ΚΑΤΑΠΟΛΕΜΗΣΗΣ ΝΑΡΚΩΤΙΚΩΝ 
ε) ΦΙΛΑΡΜΟΝΙΚΗ ΚΟΙΝΟΤΗΤΑΣ ΝΕΟΥ ΑΓΙΟΝΕ- 
ΡΙΟΥ 

στ) ΘΕΑΤΡΙΚΗ ΣΚΗΝΗ ΚΟΙΝΟΤΗΤΑΣ ΝΕΟΥ ΑΓΊΟΝΕ- 
ΡΙΟΥ 

ζ) ΜΟΥΣΕΙΟ ΤΟΠΙΚΗΣ ΙΣΤΟΡΙΑΣ ΚΟΙΝΟΤΗΤΑΣ 
ΝΕΟΥ ΑΓΙΟΝΕΡΙΟΥ 


η) ΠΙΝΑΚΟΘΗΚΗ ΚΟΙΝΟΤΗΤΑΣ ΝΕΟΥ ΑΓΙΟΝΕ- 
ΡΙΟΥ 

3. Την 20530/31.3.87 εγκύκλιο 15 του ΥΠ. ΕΣ. Δ.Δ. & 
ΑΠΟΚ. 

4. Την 1308/13.1.98 απόφαση του Γ ενικού Γ ραμματέα 
Περιφέρειας Κεντρικής Μακεδονίας, αποφασίζουμε: 

1. Συνιστούμε στην Κοινότητα Ν. Αγιονερίου Νομικά 
Πρόσωπα με την επωνυμία: 

Α) «ΚΟΙΝΟΤΙΚΟΣ ΒΡΕΦΟΝΗΠΙΑΚΟΣ ΣΤΑΘΜΟΣ» με 
σκοπό την απασχόληση βρεφών και παιδιών νηπιακής ηλι¬ 
κίας της Κοινότητας κατά τις πρωινές ώρες λόγω εργασίας 
των γονιών. 

Β) «ΚΕΝΤΡΟ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΠΑΙ¬ 
ΔΙΩΝ» με σκοπό α) τη δημιουργία χώρου στον οποίο τα 
παιδιά θα μπορέσουν να διδαχθούν ζωγραφική, θέατρο 
και άλλες τέχνες καθώς επίσης και θέματα τεχνολογίας 
Η/Υ. β) Τη διοργάνωση θεατρικών παραστάσεων και εκθέ¬ 
σεων ζωγραφικής με έργα παιδιών, γ) Την υλοποίηση προ¬ 
γραμμάτων ανταλλαγής παιδιών με χώρες της Ευρώπης. 

Γ) «ΚΟΙΝΟΤΙΚΟΣ ΠΑΙΔΙΚΟΣ ΣΤΑΘΜΟΣ» με σκοπό την 
ψυχαγωγία, τη δημιουργική απασχόληση, τη διαπαιδαγώ¬ 
γηση και προετοιμασία για την πρωτοβάθμια δημοτική εκ¬ 
παίδευση των δημοτών προσχολικής ηλικίας. Την ενημέ¬ 
ρωση και σωστή πληροφόρηση των γονέων σε θέματα 
υγείας, κοινωνικής αγωγής και ανατροφής των παιδιών. 

Δ) «ΟΡΓΑΝΙΣΜΟΣ ΚΑΤΑΠΟΛΕΜΗΣΗΣ ΝΑΡΚΩΤΙΚΩΝ» 
με σκοπό τη σωστή ενημέρωση των κατοίκων μας σε θέ¬ 
ματα καταπολέμησης ναρκωτικών. Ειδικότερα με την ορ¬ 
γάνωση προγραμμάτων αγωγής υγείας και ενημέρωσης 
για γονείς και νέους. Την παροχή ακριβών και αντικειμενι¬ 
κών πληροφοριών για τις ουσίες εξάρτησης, ώστε να προ¬ 
ωθούν δραστηριότητες που προάγουν την ενεργητικό¬ 
τητα, τη συλλογικότητα, την ικανότητα λήψης αποφάσεων 
την επικοινωνία και αγάπη για τη ζωή. Την υποστήριξη και 
βοήθεια ατόμων και οικογενειών με ιδιαίτερα προβλήματα 
σχετικά με ναρκωτικά. 

Ε) «ΦΙΛΑΡΜΟΝΙΚΗ ΚΟΙΝΟΤΗΤΑΣ ΝΕΟΥ ΑΓΙΟΝΕ- 
ΡΙΟΥ» με σκοπό την καλλιέργεια και ανάπτυξη μουσικής 
συνείδησης στους νέους, δημιουργία μπάντας για την εξυ¬ 
πηρέτηση τοπικών εορτών και χορωδίας δύο ηλικών, προ¬ 
σέγγιση των νέων με τη μουσική και ενεργή συμμετοχή 
στις εκδηλώσεις της Κοινότητας. 

ΣΤ) «ΘΕΑΤΡΙΚΗ ΣΚΗΝΗ ΚΟΙΝΟΤΗΤΑΣ ΝΕΟΥ ΑΓΙΟ- 
ΝΕΡΙΟΥ» με σκοπό την καλλιέργεια θεατρικής παιδείας 
στους νέους, την προσέγγιση στη λογοτεχνία και την ανά¬ 
πτυξη και αναβάθμιση του μορφωτικού επιπέδου των δη¬ 
μοτών. 

Ζ) «ΜΟΥΣΕΙΟ ΤΟΠΙΚΗΣ ΙΣΤΟΡΙΑΣ ΚΟΙΝΟΤΗΤΑΣ 
ΝΕΟΥ ΑΓΙΟΝΕΡΙΟΥ» με σκοπό τη διαφύλαξη της πολιτι¬ 
στικής κληρονομιάς της Κοινότητάς μας καθώς και κάθε 
στοιχείου που χαρακτηρίζει την πολιτιστική μας ταυτό¬ 
τητα. 

Η) «ΠΙΝΑΚΟΘΗΚΗ ΚΟΙΝΟΤΗΤΑΣ ΝΕΟΥ ΑΓΙΟΝΕ- 
ΡΙΟΥ» με σκοπό τη μόνιμη λειτουργία πινακοθήκης στο 
πολιτιστικό κέντρο της Κοινότητας, την προσέγγιση των 
δημοτών με την τέχνη και τους δημιουργούς καθώς επί¬ 
σης και τη δυνατότητα παρουσίασης του έργου τοπικών 
δημιουργών. 

2. Οι πόροι των ανωτέρω νομικών προσώπων είναι: 

α) Ετήσια επιχορήγηση της Κοινότητας με το ποσό των 
150.000 δρχ. 

β) Εισφορές, δωρεές, χορηγήσεις και κληρονομιές κάθε 
είδους. 

γ) Κρατικές επιχορηγήσεις. 

3. Η στέγαση των Διοικητικών Συμβουλίων των ανωτέρω 
νομικών προσώπων θα γίνει σε αίθουσες της Κοινότητας 
Νέου Αγιονερίου. 

4. Τα Νομικά Πρόσωπα εκπροσωπούνται στα δικαστή¬ 
ρια και σε κάθε δημόσια αρχή από τον Πρόεδρο του Δ.Σ. 
και σε περίπτωση κωλύματος από τον Αντιπρόεδρο. 

5. Από τις διατάξεις της απόφασης αυτής θα προκληθεΐ 
δαπάνη σε βάρος του προϋπολογισμού της Κοινότητας Ν. 
Αγιονερίου ύφους 1.050.000 δρχ. συνολικά, η οποία έχει 
γραφεί στον Κ.Α. 212.9 έτους 1998. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Κιλκίς, 16 Φεβρουάριου 1998 

Με εντολή Γεν. Γραμμ. Περ/ρειας 
Η Προϊσταμένη 
ΚΥΡ. ΤΥΜ ΠΑΝ ΙΔΟΥ 

-♦- 

Αριθ. 606 Ο) 

Μεταβίβαση κοινοχρήστου εκτάσεως στην Κοινότητα Ν. 

Σουλίου Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την Πρωτο¬ 
βάθμια Αυτοδιοίκηση και την περιφέρεια και άλλες διατά¬ 
ξεις (ΦΕΚ Α 90/94), όπως τροποποιήθηκαν και συμπλη¬ 
ρώθηκαν στη συνέχεια. 

2. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β' 967/ 
4.5.97). 

3. Τις διατάξεις του άρθρου 10 παρ. 8 του Ν. 2503/97 
(ΦΕΚ Α’ 107/97) «περί μεταβίβασης αρμοδιοτήτων επί 
πράξεων προβλεπομένων από την εν γένει Αγροτική Νο¬ 
μοθεσία, στα όργανα της Νομαρχιακής Αυτοδιοίκησης. 


4. Την υπ’ αριθ. 3398/22.7.97 απόφασή μας, με την 
οποία παρέχεται στον Προϊστάμενο του Τμήματος εποικι¬ 
σμού - αναδασμού, η εξουσία υπογραφής σε ορισμένα 
από τα αντικείμενά μας. 

5. Τις διατάξεις του άρθρου 164 του Αγροτικού Κώδικα. 

6. Τα κτηματολογικά στοιχεία της οριστικής διανομής, 
έτους 1965 - 67 του αγροκτήματος Ν. Σουλίου, στα οποία 
το υπ' αριθ. 19ιγ τεμάχιο, εκτάσεως 267850 τ.μ. φέρεται 
ως βοσκή κοινόχρηστη. 

7. Το υπ' αριθ. 2678/9.12.97 έγγραφο της Κοινότητας 
Ν. Σουλίου με την οποία ζητάει τη μεταβίβαση κατά κυριό¬ 
τητα, τμήματος 5.000 τ.μ. από το ανωτέρω υπ’ αριθ. 19ιγ' 
κοινόχρηστου τεμάχιο, για την αξιοποίηση αυτού και όπως 
φαίνεται στο διάγραμμα που συντάχθηκε από ιδιώτη μηχα¬ 
νικό. 

8. Το υπ’ αριθ. 1663/6.2.98 έγγραφο της Δ/νσης Γεωρ- 
γίας Σερρών, από το οποίο προκύπτει ότι από την ανω¬ 
τέρω μεταβίβαση αυτού του τμήματος δεν θα επέλθει 
βλάβη, στην κτηνοτροφία των κατοίκων της περιοχής, 
αποφασίζουμε: 

Βάσει του άρθρου 164 του Αγροτικού Κώδικα, μεταβι¬ 
βάζουμε κατά πλήρη νομή, χρήση και κυριότητα, στην κοι¬ 
νότητα Ν. Σουλίου, τμήμα έκτασης 5.000 τ.μ. από το υπ’ 
αριθ. 19ιγ κοινόχρηστο τεμάχιο, συνολικής έκτασης 
267850 τ.μ. του αγροκτήματος Ν. Σουλίου, χωρίς την 
υποχρέωση καταβολής τιμήματος 

Τον διαχωρισμό της μεταβιβαζομένης έκτασης, αναθέ¬ 
τουμε στο τμήμα Τοπογραφήσεων και Κτηματολογίου της 
Δ/νσης Πολεοδομίας, το οποίο θα συντάξει και το απαραί¬ 
τητο ειδικό διάγραμμα μεταβολών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 9 Φεβρουάριου 1998 
Με εντολή Νομάρχη 

Ο Προϊστάμενος Εποικισμού Αναδασμού 
ΔΗΜΗΤΡΙΟΣ ΜΠίΡΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΕΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 

ϋ 


5230 841 

Βασ. Ολγας 188, ίος άρ. - Τ.κ. 546 55 

(031) 423 956 ; 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ■ Από 8 σελίδες και άνω ηροσαύξηση 100 δρχ. ανά Βοέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε, Προϋπολογισμού 
2531 

Κ.Α.Ε. εσοδου υπέρ } 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Π (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. ποοσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π, 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 >· 

70.000 » 

30.000 >· 

15.000 » 

5.000 » 

10.000 ■> 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 ■> 

750 » 

250 » 

500 » 

150 - 

500 >■ [ 

12.500 *> 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 »■ 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο; τα! 
οποίο με τη φροντίδα του ενδιαφερομένου πρέπε να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη κσ μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείο υ. 

’ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται οπήν Αθήνα από το Ταμείο του ΤΟΕΤί 
(Σολωμού 51 - Αθήνα) και στις άλλες πόλεις από τα Δημόσια Ταμεία. | 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με τε ποσό της συνδρομής 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μ.σε χρη,.τπκε -οσο| 

της συνδρομής και Ολόκληρό το ποσό υπέρ του Τ ΑΠΕ Τ . ί 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν; 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

!* Αντίγραφα διπλοτύπων, ταχυδ ρομικές επιταγές και χρηματικά γραμμάτια δεν γίνονται δεκτά. | 

Οι υπηρεσίες του κοινού λειτουργούν καθημερινά από 08.00 έως 13 00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























